DA ECB -PUBLIC 
 
 
DEN EUROPÆISKE CENTRALBANKS UDTALELSE  
af 16. april 2012   
om Indskydergarantifonden og om bankafviklingsordningen  
(CON/2012/ 30) 
 
Indledning og retsgrundlag  
Den Europæiske Centralbank (ECB) modtog den 2. marts 2012 en anmodning fra Danmarks Erhvervs - og 
Væks tministerium om en udtalelse om et lovforslag til Lov om ændring af lov om en garantifond for 
indskydere og investorer, lov om finansiel virksomhed, lov om værdipapirhandel m.v., lov om finansiel 
stabilitet og ligningsloven (Ændring af finansieringsformen for Garantifonden for Indskydere og 
Investorer, udvidelse af medgiftsordningen, opretholdelse af tilladelse som led i krisehåndtering og 
Finanstilsynets videregivelse af fortrolige oplysninger m.v.)1 (herefter "lovforslaget").  
ECB’s kompetence til at afgiv e udtalelse har hjemmel i artikel 127, stk. 4, og artikel 282, stk. 5, i 
traktaten om Den Europæiske Unions Funktionsmåde, samt artikel 2, stk. 1, sjette led, i Rådets beslutning (98/415/EF) af 29. juni 1998 om de nationale myndigheders høring af Den Europæiske Centralbank om 
udkast til retsforskrifter
2, da lov forslaget  indeholder regler for finansielle institutioner, for så vidt de 
materielt påvirker de finansielle institutioner og de finansielle markeders stabilitet. I overensstemmelse med artikel  17.5, f ørste punktum, i forretningsordenen for Den Europæiske Centralbank er denne 
udtalelse vedtaget af ECB's Styrelsesråd.
 
 
1.  Formålet med lovforslaget  
1.1 Lovforslaget har følgende formål:  For det første ændres finansieringsformen for Garantifonden for 
indsk ydere og i nvestorer (herefter "Fonden"). For det andet styrkes mulighederne for afvikling af 
nødlidende banker, uden at dette medfører tab for ikke -efterstillede kreditorer, ved at ændre 
Finanstilsynets og Finansiel Stabilitet A/S’s afviklingsbeføjelser og  afviklings redskaber3.  
                                                 
1  Lov om en garantifond for indskydere og investorer, jf. lovbekendtgørelse nr. 133 af 22. februar 2011 med senere 
ændringer, lov om finansiel virksomhed, jf. lovbekendtgørelse nr. 885 af 8. august 2011 med senere ændringer, lov om værdipapirhandel, jf. lovbekendtgørelse nr. 883 af 9. august 2011, lov om finansiel stabilitet, jf. lovbekendtgørelse 
nr. 875 af 15. september 2009 med senere ændringer og ligningslov en, jf. lovbekendtgørelse nr. 1017 af 28. oktober 2011 
med senere ændringer.  
2  EFT L 189 af 3.7.1998, s. 42.  
3  Lovforslaget gennemfører den politiske aftale, som  blev indgået den 25. august 2011 ("Bank Pakke IV") og som blev 
udmøntet i Folketingets Fina nsudvalgs akt nr. 181 af 7. september 2011. Nærværende lovforslag knytter sig til et tidligere 
lovforslag om tabskaution ved brug af en udvidet medgiftsordning, som ECB afgav en udtalelse om den 
9. november  2011, jf. CON/2011/90. Alle ECB’s udtalelser findes på ECB’s websted www.ecb.europa.eu.  
ECB -PUBLIC  
2 1.2 Med l ovforslaget skal Fondens pengeinstitutafdeling finansieres af årlige forudbetalte indskud4 fra 
de pengeinstitutter, der dækkes af afdelingen.  Lovforslaget stiller også krav om, at 
pengeinstitutafdelingens likviditet til enh ver tid skal udgøre 0,75 pct. af de dækkede nettoindskud 
for at kunne håndtere situationer, hvor de dækkede pengeinstitutters årlige bidrag ikke er 
tilstrækkelige til at dække udbetalinger fra Fonden5. Likviditeten anvendes  som sikkerhed i 
tilfælde , hvor F onden skal optage lån, herunder lån mod garanti fra staten.  
 Lovforslaget udvider også Fondens afviklingsafdelings formål, således at afviklingsafdelingen kan 
stille midler til rådighed ved pengeinstitutters udtrædelsesomkostninger fra datacentraler i forbindelse med fusioner eller overtagelse af aktiver mellem en nødlidende bank og en anden 
bank
6. 
1.3 Med l ovforslaget indføres  to ændringer vedrørende beføjelserne og redskaberne til afvikling af 
banker: For det første udvides den eksisterende medgiftsordn ing således , at der gives større 
incitament til, at sunde pengeinstitutter vil overtage hele eller dele af et nødlidende pengeinstitut7. 
Den udvidede medgiftsordning medfører, at Finansiel Stabilitet A/S kan yde en medgift i 
forbindelse med afviklingen eller ov erdragelsen , helt eller delvist,  af en nødlidende bank til et sundt 
pengeinstitut , dvs. afvikling efter  Model I og Model II8. En sådan medgift kan maksimalt udgøre et 
beløb svarende til  de tab, som staten ville pådrage  sig som følge  af de udstedte statsgar antier til det 
nødlidende pengeinstitut, der er under afvikling.  
 For det andet ændres reglerne for , hvornår Finanstilsynet kan inddrage en tilladelse fra et 
pengeinstitut, som ikke opfylder de lovmæssige solvenskrav inden for en fastsat frist. Dette skal  
sikre fortsættelsen af et nødlidende pengeinstituts virke  i situationer, hvor Finanstilsynet vurderer, 
at aktuelle og seriøse forhandlinger pågår med en eller flere potentielt overtagende interessenter . 
Lovforslaget fremrykker det tidspunkt, hvor Finansti lsynet kan videregive fortrolige oplysninger 
vedrørende det nødlidende pengeinstitut til interessenter i den private sektor og til de offentlige myndigheder
9. I denne henseende udvides  hjemlen for at Finanstilsynet kan videregive oplysninger 
                                                 
4  Ifølge  lovforslaget fastsættes det årlige bidrag til 2,5 promille af de dækkede nettoindskud pr. 1. oktober i det foregående 
år. Det årlige bidrag kan forhøjes ekstraordinært, hvis forholdene tilsiger det. Jf. Lovforslagets  § 1, stk. 7 og s ide 14 til 16 
i bemæ rkningerne til lovforslaget.  
5  Jf. lovforslagets  § 1, stk. 7 , og s. 15 i bemærkningerne.  
6  Afviklingsafdelingen blev indført ved § 3 i lov nr. 721 af 25. juni 2010, der ændrer Garantifonden for indskydere og 
investorer med virkning fra 1. oktober 2010. Afviklingsafdelingen er adskilt økonomisk og organisatorisk fra Fondens 
almindelige garantiforpligtelser. Afviklingsafdelingens formue tilvejebringes  fuldt ud gennem obligatoriske bidrag fra 
banksektoren. Jf. afsnit 1.5 i udtalelse CON/2010/45. Som følge af lovforslagets udvidelse af afdelingens formålsområde 
ændrer afviklingsafdelingen navn til afviklings - og restruktureringsafdelingen.   
7  I henhold til den eksisterende medgiftsordning kan Fonden, under visse  betingelser, tilføre midler eller stille garanti til 
dækning af et pengeinstituts ikke -efterstillede kreditorer i forbindelse med overdragelsen  af et nødlidende pengeinstituts 
aktiver og passiver til et sundt pengeinstitut.  ECB afgav en udtalelse om denne ordning den 24.  maj 2011, jf. 
CON/2011/45.  
8  I henhold til Model I overtager et sundt pengeinstitut hele det nødlidende pengeinstitut (undtagen  aktiekap ital og anden 
ansvarlig kapital). I henhold til Model II erhverver et sundt pengeinstitut den sunde de l af det nødlidende pengeinstitut fra 
Finansiel Stabilitet A/S, og indtægten fra  salget indgår i afviklingen af den røde del af det nødlidende pengeinstitut . Det 
er i den forbindelse en forudsætning , at Fondens afviklingsafdeling udsteder en tabskaution ti l Finansiel Stabilitet A/S, 
der dækker  tab i forbindelse med den endelige afvikling af det nødlidende pengeinstitut. A fvikling efter  Model I eller 
Model II er betinget af, at Finansiel Stabilitet A/S vurderer, at medgiftsløsningen ikke stiller staten økono misk dårligere, 
end hvis det nødlidende pengeinstitut blev håndteret i henhold til den særlige afviklingsordning ( "Bank Pakke III ").  
9  Med l ovforslaget kan Finanstilsynet videregive fortrolige oplysninger allerede på det tidspunkt, hvor  Finanstilsynet ha r 
modtaget et mandat fra erhvervs - og vækstministeren til at deltage i håndteringen af det nødlidende pengeinstitut.  
ECB -PUBLIC  
3 til Finansiel Stabilitet A/S og til udvalg og grupper , nedsat af erhvervs-  og vækstministeren, der har 
til formål at koordinere indsatsen for at sikre finansiel stabilitet og håndtere systemiske risici.  
1.4 Lovforslaget ændrer også ligningsloven for at sikre, at den sta tslige medgift i forbindelse med 
anvendelsen af Model I ikke skal medregnes ved opgørelsen af den skattepligtige indkomst , hvilket 
allerede er tilfældet ved anvendelsen af Model II10. 
 
2. Generelle bemærkninger  
Lovforslaget blev fremsat i Folketing et den 1. februar  2012. ECB modtog imidlertid først anmodningen 
om en udtalelse den 2. marts 2012. ECB ønsker at gøre høringsmyndigheden opmærksom på andet 
punktum i artikel 4 i beslutning 98/415/EF, hvorefter ECB skal høres "på et passende tidspunkt" i 
lovgivningsprocessen. Dette betyder, at høringen skal finde sted på et sådant tidspunkt i 
lovgivningsprocessen, at ECB har tilstrækkelig tid til at gennemgå udkastet til retsforskrifter ne og 
vedtage sin udtalelse i de påkrævede sprogversioner, og som giver de pågæld ende nationale myndigheder 
tid til at tage hensyn til ECB's udtalelse inden retsforskrifterne vedtages.  
 
3. Specielle bemærkninger  
3.1 Forudgående  finansiering af Fonden  
 ECB hilser forslaget om at erstat te Fondens gældende ex- post finansieringsform med e n 
forudgående  finansieringsform velkommen.  Denne ændring  tager hensyn til den foreslåede 
omarbejdning af direktivet om indskudsgarantiordninger (herefter " direktiv forslaget ")11, som 
forventes at medføre et specifikt målniveau for forudgående  finansiering af  
indskudsgarantiordninger som en procentdel af de dækkede indskud. ECB støtter forudgående  
finansierede indskudsgarantiordninger , som en måde hvorpå  den finansielle stabilitet  kan sikres , da 
kreditinstitutterne bidrager til omkostningerne til indskudsbesky ttelsen og da en anvendelse af 
udelukkende efterfølgende  bidrag kan være en kilde til procykliske effekter.  ECB noterer  i den 
forbindelse, at direktiv forslaget  også muligvis  indføre r risikobaserede elementer i beregningen af 
de individuelle bidrag fra med lemmerne af  indskudsgarantiordningen for bedre at afspejle de 
enkelte kreditinstitutters risikoprofiler og for at give et incitament til anvendelse af en mindre 
risikobetonet  forretningsmodel12. ECB støtter en delvis risikobaseret bidragsmodel med 
bestemmel ser, der sikrer sammenlignelighed mellem  forskellige aktivklasser13.  
                                                 
10  Jf. lovforslagets § 5.  
11  Jf. Kommissionens forslag til Europa -Parlamentets og Rådets direktiv om indskudsgarantiordninger (KOM(2010)  368), 
som kommenteres  i CON/2011/12. Jf. Formandskabets seneste kompromisforslag af 14. juni 2011 , og Kommiss ionens 
forslag og F ormandskabets kompromisforslag af 10. februar 2012 om  centrale emner i forbindelse med forhandlinger 
med Europa -Parlamentet, beg ge dokumenter findes på Rådets websted http://register.consilium.europa.eu.  
12  Jf. arbejdsdokumentet fra Kommissionens tjenestegrene "Resumé af konsekvensanalysen ". Ledsagende dokument til 
forslaget til Europa -Parlamentets og Rådets direktiv om indskudsgara ntiordninger , s. 5 , som f indes på Kommissionens 
websted www.ec.europa.eu.  
13  Jf. CON/201 1/12, afsnit 8.  
ECB -PUBLIC  
4 3.2 Beføjelser og redskaber til afvikling af banker  
 ECB hilser styrkelsen af den danske bankafviklingsordning, der skal gøre private markedsbaserede 
løsninger for håndteringen af nødlidende banker nemmere, velkommen. ECB forstår, at de styrkede 
afviklingsprocedurer, som lovforslaget omhandler, vil blive gennemført i overensstemmelse med 
de EU -retlige statsstøtteregler, bl.a. i forhold til inddragelsen af Fonden og Finansiel Stabilitet A/ S 
i disse procedurer. ECB forstår endvidere, at lovforslaget , der udmønter den udvidede 
medgiftsordning, allerede er blevet anmeldt til Kommissionen , og at Kommissionen med sin 
afgørelse har godkendt ordningen14. Endelig forstår ECB, at vedtagelsen af lovgi vnings rammer for 
genopretning af banker og bank afvikling kompliceres af fraværet  af et stabilt lovforslag på EU -
plan. ECB opfordrer høringsmyndigheden til at gennemgå lov en i lyset af fremtidige EU 
lovgivningsrammer om genopretning af banker og bank afvikli ng, særlig med hensyn til 
afviklingsredskaber og afviklingsmyndighedernes beføjelser, og i lyset af direktivforslaget . 
3.3 ECB forstår, at muligheden for ikke at inddrage en tilladelse fra et insolvent pengeinstitut i forbindelse med seriøse overdragelsesf orhandlinger skal sikre en smidig afviklingsproces.  Dette 
bør imidlertid ikke have en indvirkning på det omgående ophør af kredit fra en centralbank  til 
pengeinstitutter , der ikke opfylder de nationale solvenskrav , og som kunne udgøre støtte til disse  
institutters  solvens.  Forsyningen af likviditet til illikvide, men solvente  banker udgør en integreret 
del af en centralbanks opgaver , hvorimod enhver s tøtte fra den offentlige sektor til  
kreditinstitutter nes eller andre finansielle institutioners solvens sk al gennemføres  af staten og ikke 
af en centralbank.  F ortsat ydelse af kredit fra centralbank en til et sådant pengeinstitut ville stride 
mod forbuddet  mod monetær finansiering i traktatens artikel 123
15.  
 
Denne udtalelse vil blive offentliggjort på ECB’s w ebsted.  
 
 
Udfærdiget i Frankfurt am Main, den 16. april 2012.  
[Underskrift] 
 
Formand for ECB  
Mario DRAGHI  
                                                 
14  Jf. Kommissionens beslutning SA 33757 (2011/N) af 9.12.2011, som findes på Kommissionens websted.  
15  Jf. ECB’s konvergensrapport  af maj 2010, s. 25.